|  |  |
| --- | --- |
| Osnovna škola Marije i Line, Umag | Grad Umag – Citta di Umago |
| **Scuola elementare „Marija i Lina“, Umago** | Upravni odjel za opću upravu i društvene djelatnosti  |
| KLASA: 400-02/22-01/03 | G. Garibaldija 6, 52470 Umag-Umago, Hrvatska |
| URBROJ: 2105/05-15-01/22-3 |  |
| Umag, 05.12.2022. |  |

|  |  |
| --- | --- |
| PREDMET: | OBRAZLOŽENJE DRUGIH IZMJENA I DOPUNA FINANCIJSKOG PLANA ZA 2022. GODINU |

1. **IZVOR 1. OPĆI PRIHODI I PRIMICI – GRAD UMAG**

Planirano je povećanje planiranih prihoda i rashoda u ukupnom iznosu od 55.834,47 kn radi

osiguravanja pomoćnika u nastavi i stručnih komunikacijskih posrednika učenicima s teškoćama u razvoju. Otvoren je novi tekući projekat T100068 Pomoćnici u nastavi – Škola puna znanja (od školske godine 2022./2023.) čiji je cilj pružiti podršku obrazovanju i socijalizaciji učenika s teškoćama u razvoju u redovitom programu obrazovanja.

Predviđen je porast troška plaće logopeda u ukupnom iznosu od 6.450,00 kn. Dogovorom Vlade RH i sindikata zaposlenih u javnim i državnim službama osnovica plaća se od 1. svibnja povećala za 4 posto. Također, povećana je i naknada za prijevoz, s 1 na 1,35 kuna po prijeđenom kilometru te s ugrađenim korektivnim mehanizmom od 10%, uslijed mogućih daljnjih povećanja cijena goriva. Plaće u javnim i državnim službama povećavaju se za šest posto od 1. listopada ove i dva posto od 1. travnja iduće godine. Također je predviđeno povećanje božićnice s 1.500,00 na 1.750,00 kuna, regresa za 2023. godinu s 1.500,00 na 1.750,00 kuna, dara za djecu sa 600,00 na 753,45 kuna.

1. **IZVOR 1. OPĆI PRIHODI I PRIMICI – MINIMALNI STANDARD**

Izvršena je preraspodjela sredstava prema planiranim obvezama do kraja tekuće godine.

* 1. **KAPITALNI PROJEKT K100008 OPREMANJE OSNOVNIH ŠKOLA I K100009 POJAČANO ODRŽAVANJE OBJEKATA OSNOVNIH ŠKOLA**

Izvršena je preraspodjela sredstava prema planiranim potrebama do kraja tekuće godine.

Planira se nabava klima uređaja, nadzornih kamera, printera, računala i školskog namještaja.

1. **IZVOR 1. OPĆI PRIHODI I PRIMICI - EU SREDSTVA**

Predviđeno je smanjenje planiranih rashoda radi osiguravanja pomoćnika u nastavi i stručnih komunikacijskih posrednika učenicima s teškoćama u razvoju u školskoj godini 2021./2022. u ukupnom iznosu od 27.529,79 kn.

1. **IZVOR 1. OPĆI PRIHODI I PRIMICI – MZO**

Otvoren je novi izvor prihoda za tekući projekat T100065 Pomoćnici u nastavi – Škola puna znanja (od školske godine 2021./2022.) radi osiguravanja pomoćnika u nastavi i stručnih komunikacijskih posrednika učenicima s teškoćama u razvoju.

1. **IZVOR 3. VLASTITI PRIHODI – PRIHODI KORISNIKA**

Predviđeno je povećanje planiranih prihoda i rashoda u ukupnom iznosu od 35.000,00 kn te preraspodjela sredstava u skladu s budućim obvezama. Osnovna škola Marije i Line je primila uplatu u ukupnom iznosu od 35.000,00 kn radi pružanja usluge iznajmljivanja školskog prostora za snimanje reklame u razdoblju od 13. do 17. svibnja 2022. godine.

1. **IZVOR 4. PRIHODI ZA POSEBNE NAMJENE – PRIHODI KORISNIKA**

Predviđeno je povećanje planiranih prihoda u ukupnom iznosu od 343.000,00 kn zbog većeg broja korisnika u produženom boravku te povećanja cijene toplog obroka i produženog boravka. Tijekom rujna i listopada škola je pružala svoje usluge pripreme ručka i korisnicima produženog boravka talijanske osnovne škole te se u skladu s time planiraju i budući prihodi.

Predviđeno je znatno povećanje planiranih iznosa pozicije rashoda R0288 i R0340 (materijal i sirovine) zbog porasta troška prehrambenih proizvoda te većeg broja korisnika.

Otvorene su nove pozicije rashoda sa svrhom stručnog usavršavanja zaposlenika, pokrivanja rashoda računalnih usluga, ostalih usluga, službenih putovanja zaposlenika glazbenog odjela te nabave klima uređaja.

Izvršena je preraspodjela sredstava prema planiranim potrebama do kraja tekuće godine.

1. **IZVOR 5. POMOĆI – ZA PRORAČUNSKE KORISNIKE**

Izvršena su smanjenja, povećanja te preraspodjela sredstava prema planiranim prihodima i obvezama do kraja tekuće godine.

Otvoren je novi tekući projekat T100068 Pomoćnici u nastavi – Škola puna znanja (od školske godine 2022./2023.) čiji je cilj pružiti podršku obrazovanju i socijalizaciji učenika s teškoćama u razvoju u redovitom programu obrazovanja.

* 1. **AKTIVNOST A100037 REDOVNA DJELATNOST OSNOVNIH ŠKOLA**

Znatno povećanje iznosa pozicije rashoda R2802 u ukupnom iznosu od 100.000,00 kn odnosi se na nabavu školskih udžbenika. Radi se o udžbenicima radnog karaktera te preporuka je nabavu istih evidentirati na osnovnom računu *37229 Ostale naknade građanima i kućanstvima u naravi*. Sukladno članku 14. Zakona o udžbenicima i drugim obrazovnim materijalima za osnovnu i srednju školu (Narodne novine, broj 116/2018.), sredstva za nabavu udžbenika za obvezne i izborne nastavne predmete učenicima osnovnih škola osigurana su u Državnom proračunu.

1. **IZVOR 5. POMOĆ KORISNICIMA – EU PROGRAMI**

Otvoren je novi tekući projekat T100068 Pomoćnici u nastavi – Škola puna znanja (od školske godine 2022./2023.) radi osiguravanja pomoćnika u nastavi i stručnih komunikacijskih posrednika učenicima s teškoćama u razvoju.

1. **IZVOR 5. POMOĆ ZA PRORAČUNSKE KORISNIKE – DRŽAVNA RIZNICA**

Planirano je povećanje prema planiranim obvezama do kraja tekuće godine. Dogovorom Vlade RH i sindikata zaposlenih u javnim i državnim službama osnovica plaća se od 1. svibnja povećala za 4 posto. Također, povećana je i naknada za prijevoz, s 1 na 1,35 kuna po prijeđenom kilometru te s ugrađenim korektivnim mehanizmom od 10%, uslijed mogućih daljnjih povećanja cijena goriva.

1. **IZVOR 6. DONACIJE – PRIHODI KORISNIKA**

Otvorena je nova pozicija rashoda u ukupnom iznosu od 5.000,00 kn zbog planirane donacije klima uređaja od strane fizičke osobe.

1. **IZVOR 7. PRODAJA NEFINANCIJSKE IMOVINE I NAKNADA ŠTETE – PRIHODI KORISNIKA**

Predviđeno je povećanje planiranih prihoda u ukupnom iznosu od 10.000,00 kn prema dostavljenim zahtjevima za naknade šteta nad imovinom.

S poštovanjem,

 Voditeljica računovodstva

 Ana Zlatar, mag. oec.

Ravnateljica

 Sanja Zakinja, prof.